Yaron Traub clausura el curs del Conservatori de Llíria
17 de juny de 2017

Els alumnes del Conservatori Professional de Música de Llíria van comptar amb la visita d'un convidat molt especial. El reconegut director internacional, Yaron Traub, va ser l'encarregat de clausurar el curs 2016-2017 del centre, en un acte en què va estar acompanyat per l'alcalde del municipi, Manolo Civera, i el director del Conservatori, José Alcaide.

El que ha sigut en estos últims dotze anys director titular de l'Orquestra de València va oferir als assistents una distesa ponència que servia per a tancar oficialment el curs acadèmic. A més, Yaron Traub va entregar els premis professionals de música de l'últim any als alumnes del centre distingits.

L'acte va finalitzar amb les actuacions de l'Orquestra i la Big Band del Conservatori de Llíria.